## Møtebok for Bamble kirkelige fellesråd

|  |  |
| --- | --- |
| **Møtedato:** | 14.09.2023 |
| **Møtetid:** | kl. 18:00 |
| **Møtested:** | Bamble menighetshus |

**Tilstede:**

Trond Engnes, Anne Karine Eriksen, Trond Bjørnar Johansen, Ragnhild Kristoffersen, Odd Morten Lund, Astrid Thomasberg, Irene Wold, Sylvia Fuglset, Rigmor Eek Pedersen.

**Meldt forfall:**

Børre Bamle.

**Saker**

**Sak 000014 Kirkevergen og Økonomirådgiver videreutdannes**

 Fellesrådsleder informerte om videreutdannelsen for kirkevergen og økonomirådgiveren.

**Sak 000016 Bamble kirke - utviklingen vedr utbedring og kostnader**

Kirkevergen informerte om at utbedringen er på god vei fremover. Fremdriftsplanen ligger fortsatt på at kirken ferdigstilles på nyåret 2024. Kirkevergen er i dialog med kommunen vedr fremdriften.

**Sak 000017 Tildeling av midler til diakonstillingen fra Ramstad legat**

Det trengs litt presisering i vedtak vedr tildeling av midler fra Ramstad legat til diakonstillingen. Kirkevergen har vært i kontakt med AU i Bamble og Herre menighetsråd vedr saken.

**Sak 000018 Kirkevalg**

Kirkeverge ba fellesrådet vurdere å sette av midler ved evt overskudd de neste årene, for å kunne ansette en ekstra person til å følge opp kirkevalget om 4 år. Dette for å minske slitasjen på de ansatt som allerede har mange andre oppgaver.

**Sak 026/23 Endre leverandør på digitalt gravplassprogram**

|  |
| --- |
| I lenger tid har administrasjonen til fellesrådet sett på muligheten for å bytte digitalt gravplassprogram fra Gravlund, som er eid av Hareid Data AS, til Ecclecia, som er eid av Vitec Agrando AS. Digitale gravplassprogram brukes til bestilling av graver, oversikt over gravplassene, søke etter gravlagte, administrere og kjøre festeavgifter, stellavtaler og gravplassprotokoller m.m. I forhold til gravplassdriften er dette et svært viktig verktøy, for å hurtig kunne søke opp de opplysningene som trengs i driften av gravplassene.Det er flere årsaker til at ønske om bytte av digitalt gravplassprogram har kommet opp flere ganger: * Ecclesia snakker bedre med de andre digitale løsningene fellesrådet har
* Supporten hos Vitec Agrando AS er rask og effektiv
* Programmene utvikles jevnlig, og det har gode løsninger for å kobles til digitale gravkart.
* Programmet er nettbasert
* Ecclesia er billigere i drift

Bakdelen med å endre fra Gravlund til Ecclecia er at staben må læres opp på nytt i drifte gravplassene digitalt. Noe administrasjonen mener vil gå greit.Det vil bli en periode hvor vi må betale dobbelt for digitaldrift av gravplassene, i den perioden vi går fra den ene leverandøren til den andre.**Gravlund koster ca kr 70.000,- i året** **Ecclecia vil koste i underkant av kr 50.000,- i året.**For å få lagt den digitale gravplassdriften over fra Gravlund til Ecclecia, vil det også komme en engangsutgift på i underkant av **kr 30.000.**Pr i dag er det 75 % av fellesrådene i Norge som bruker Ecclecia til å drifte gravplassene sine digitalt.Kirkevergen har forhørt seg med flere kirkeverger, som har Ecclecia. De har valgt å bruke dette programmet fordi opplysningene som hentes ut er pålitelige, supporten er effektiv, samt at programmet snakker lett sammen med de andre digitale verktøy de har tilgjengelig.Kirkevergen anbefaler fellesrådet å bytte leverandør fra Hareid Data AS til Vitec Agrando AS, for å drifte gravplassen, en tryggere uthenting av data og en bedre support.Kirkevergen foreslår å ta midlene til engangskostnadene for implementeringen av Ecclecia fra det ubundne fondet «overskudd fra tidligere år». |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått i møtet. |

*Vedtak:*

|  |
| --- |
| Enstemmig godkjent. |

**Sak 027/23 Urnevegg?**

|  |
| --- |
| Etter gravplassloven ble endret i desember 2021, ble det tillat å anlegge urnevegger/kolumbarium på gravplassene i Norge.Dette er en lovendring som har kommet for å legge til rette for alternative gravleggingsformer for befolkningen, se gravplasslovens forskrift § 15 under.Men det er allikevel viktig å understreke at det ikke er en plikt for gravplassmyndigheten å alegge en urnevegg.Fordelene med å anlegge en urnevegg i kommunen er som nevnt over, at gravplassmyndighetene kan tilby innbyggerne i kommunen flere alternativer ifht gravleggingsformer.Urnevegger bidrar til areal besparelse for kommunene ifht gravplass anleggelser og utvidelser.En av de første urneveggene som har blitt anlagt i Norge, er på Notodden. Denne urneveggen kom i underkant av kr 1.500.000,- totalt. Da er det anlagt en urnevegg med 704 urneplasser. Det er plass til inntil 4 urner per nisje.På bakgrunn av dette ønsker kirkevergen å spørre Bamble kirkelige fellesråd om tillatelse til å sette i gang arbeidet med å planlegge og arbeide for å anlegge en urnevegg på Eik gravlund.**§ 15b.*Urnevegg***Med urnevegg forstås vegg eller byggverk på gravplass med plass til askeurne i lukkede nisjer. [§ 4](https://lovdata.no/forskrift/1997-01-10-16/%C2%A74) annet ledd annet og tredje punktum og [§ 14](https://lovdata.no/forskrift/1997-01-10-16/%C2%A714) gjelder ikke i urnevegg. Urne i urnevegg skal tåle oppbevaring i minst 100 år.På urnevegg påføres navn og data på den gravlagte utenpå den enkelte nisje. Nærmere bestemmelser gis i vedtektene for gravplassen.I urnevegg kan grav festes når det har gått 20 år etter gravleggingen. Etter festetidens utløp eller dersom graven ikke festes etter fredningstiden, omlegges aske fra urnevegg i urne i samsvar med [§ 31](https://lovdata.no/forskrift/1997-01-10-16/%C2%A731) og gravlegges anonymt på gravplass i kommunen. Nærmere bestemmelser gis i vedtektene for gravplassen. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått i møtet. |

*Vedtak:*

|  |
| --- |
| Enstemmig godkjent |

**Sak 028/23 SOSI kart på gravplassene**

|  |
| --- |
| Mange av gravplassene i Bamble kommune er gamle, og har behov for en gjennomgang ifht at det er krav til at hver grav skal ha sin ID, jfr gravplasslovens forskrift § 4 4.ledd. Ingen gravplasser i Bamble kommune har digitale kart med SOSI standard.Pr dags dato er det ikke et krav til at gamle gravplasser er ført inn i et digitalt SOSI-kart.Men på bakgrunn av behovet for gjennomgangen av gravplassene og gravenes eksakte ID og at det er et omfattende arbeid som bør settes i gang, anser administrasjonene det som naturlig å samtidig få gjort jobben med å anlegge digitale kart med SOSI standard. D**§ 4.*Inndeling av gravplass. Gravkart***Gravplass inndeles i gravfelt. Hvert gravfelt inndeles i graver som normalt er ordnet i rekker og kolonner.***Ved anlegg, utvidelse eller vesentlig endring av gravplass skal gravplassen, hvert gravfelt og hver grav ha egen ID i henhold til standard fastsatt av Statens kartverk (SOSI****).* Gravene bør være stedfestet ved hjelp av koordinater og skal være forankret i marken med gravfeltfastmerker, som regel minst fire for hvert gravfelt. Graver skal kunne påvises entydig, enten direkte ved hjelp av koordinater eller ved utmål fra gravfeltfastmerkene.Det skal foreligge gravkart for hvert felt på gravplassen, som viser fastmerkene. Gravkartet skal også gi opplysninger om hvem som er gravlagt i vedkommende grav, eventuelt i form av en kode. Deler av gravplass som er fredet av eller i medhold av [kulturminneloven](https://lovdata.no/lov/1978-06-09-50), skal avmerkes på gravkartet.**Der SOSI-standarden ikke er innført, skal likevel hver gravplass, hvert gravfelt og hver grav ha sin egen ID**. Ved bruk av analoge kart skal de foreligge i målestokk 1:100 og gravfeltfastmerkene skal være koordinatberegnet.Kirkevergen har forespurt tre leverandører ifht løsning og pris. De to leverandørene som ga pris, var begge anbefalt som gode leverandører på området av Vitec Agrando AS, som leverer fellesrådets digitale programmer ifht kirkedriften. SOSI standard. Det beste tilbudet kom fra GeoSens AS, på kr 195.000,- eks.mva for utarbeidelse av den digitale SOSI standarden på gravplassene i Bamble kommune, samt en oversikt over hvordan gravene ligger i dag. Slik at vi kan få oversikt over gravene som må justeres inn over tid, slik at de blir liggende riktig ifht grav ID-ene.Kirkevergen anbefaler at midlene tas fra disposisjonsfondet «Overskudd fra tidligere år». |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
| Saken ble gjennomgått i møtet. |

*Vedtak:*

|  |
| --- |
| Enstemmig godkjent |

**Sak 029/23 Forslag til nye portstolper på Stathelle kirkegård**

|  |
| --- |
| Kirketjener Inge Bjørnø, har kommet med forslag til nye portstolper til hovedporten på Stathelle kirkegård, se vedlegg.Han ønsker å fornye stolpene i forbindelse med fornyelse kirkegårdsgjerdet, som nå arbeides med.Stathelle menighetsråd godkjente forslaget til nye portstolper til Stathelle kirkegård i sitt møte 22.08.2023, sak 76/23. Kirkevergen har forhørt seg med Statsforvalteren i Vestfold og Telemark, om dette er en endring som må søkes om, eller ikke.Statsforvalteren i Vestfold og Telemark sier at dette kan gravplassforvaltningen lokalt avgjøre, se vedlegg. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått i møtet. Kirkevergen hadde med informasjon ifht de nye portstolpene:* Portstolpene vil bli på størrelse med de portstolpene som står ved hovedinngangen inn til Stathelle kirkegård i dag, men noe smalere.
* De skal bygges sammen av heltreplater- /planker.
* Det legges opp til at smijernsporten som tilhører Stathelle kirkegård skal kunne monteres på stolpene.
* Kirkegårdsporten er sendt til utbedring.
* De nye portstolpene vil koste inntil kr 50.000,-
* Pengene til å finansiere de nye portstolpene tas fra de midlene som allerede er satt av til utbedring av kirkegårdsgjerdet på Stathelle.
 |

*Vedtak:*

|  |
| --- |
| Forslaget er enstemmig godkjent. |

**Sak 030/23 Høring - Forslag til endring av trossamfunnsloven**

|  |
| --- |
| Barne- og familiedepartementet har sendt ut en høring vedr forslag til endring i trossamfunnsloven.Det foreligger forslag fra departementet på de sidene det henvises til under.**Temaer det er forslag til endring i:*** Tilskudd kan nektes eller avkortes om et tros- eller livssamfunn eller enkeltpersoner i det motarbeider demokratiet (forslag side 26).
* Krav om 40 prosent representasjon av hvert kjønn – likestilling (forslag side 54 og 55)
* Antallskrav ifht å kunne motta tilskudd fra staten (forslag side 64)
* Om lag prinsippet (forslag side 67)
* Dobbelt medlemskap (forslag side 68 og 69)
* Sletting av klagesaksdokumenter med personopplysninger (forslag side 72)
* Regnskap fra tros- og livssynssamfunn bestående av flere underenheter (forslag side 75)
* Dialog med tros- og livssynssamfunnene, hva tenker fellesrådet? (side 77)
 |

*Forslag til vedtak:*

|  |
| --- |
| Det forelå ikke forslag til vedtak til møtet. |

*Møtebehandling:*

|  |
| --- |
| Hvert punkt i høringen ble diskutert i møtet. * Tilskudd kan nektes eller avkortes om et tros- eller livssamfunn eller enkeltpersoner i det motarbeider demokratiet (forslag side 26).

Fellesrådet var enstemmig enig i departementets forslag. Men ønsker at departementet ser på bruken av ordet krenke/krenket/krenkelse, slik at det ikke kan utnyttes når saker skal behandles. Da det er forskjellig på hva mennesker mener er en krenkelse eller hva som krenker, ergo ikke lett si eksakt hva som er en krenkelse.* Krav om 40 prosent representasjon av hvert kjønn – likestilling (forslag side 54 og 55)

Fellesrådet var enstemmig enig om modell 1 i forslaget til departementet.* Antallskrav ifht å kunne motta tilskudd fra staten (forslag side 64)

Det ble avstemming på dette punktet:**3 stykk** stemte for å holde minimumsantallet på minimum 50 medlemmer for å få støtte fra staten, slik som i dag. De mente dette for å kunne ta hensyn til små lokale menigheter som har lokalområdet som grunnenhet.**4 stykk** stemte for ø øke minstegrensen for å kunne motta støtte fra staten til minimum 100 medlemmer for å kunne motta støtte fra staten. Dette for å hindre misbruk av tros- og livssynstilskuddet.På bakgrunn av avstemmingen forslår Bamble kirkelige fellesråd å øke minimumsantallet for å motta økonomisk støtte fra staten til 100 medlemmer* Om lag prinsippet (forslag side 67)

Fellesrådet var enstemmig enig i departementets forslag.* Dobbelt medlemskap (forslag side 68 og 69)

Fellesrådet var enstemmig enig i departementets forslag.* Sletting av klagesaksdokumenter med personopplysninger (forslag side 72)

Fellesrådet var enstemmig enig i departementets forslag.* Regnskap fra tros- og livssynssamfunn bestående av flere underenheter (forslag side 75)

Fellesrådet var enstemmig enig i departementets forslag.* Dialog med tros- og livssynssamfunnene, hva tenker fellesrådet? (side 77)

Bamble kirkelige fellesråd ønsker at det vil bli pålagt kommunene å innby alle tro- og livssynssamfunn til samtale en gang i året. Bakgrunnen for ønsker er to årsaker:1. Kommunen får mer forståelse for hva det enkelte tros- og livssynssamfunn står for, deres behov og hva de kan tilby innbyggerne i kommunen.
2. Samtidig vil de forskjellige tros- og livssynene få mer forståelse for hverandre, noe fellesrådet mener vil bidra til å støtte opp om det livssynsåpne samfunn.
 |

*Vedtak:*

|  |
| --- |
| Høringssvaret som Bamble kirkelige fellesråd vedtok å sende tilbake som høringssvar på høringen «Forlag til endringer i trossamfunnsloven» fra Barne- og familiedepartementet, ligger under i **uthevet skrift**:* Tilskudd kan nektes eller avkortes om et tros- eller livssamfunn eller enkeltpersoner i det motarbeider demokratiet (forslag side 26).

**Fellesrådet var enstemmig enig i departementets forslag. Men ønsker at departementet ser på bruken av ordet krenke/krenket/krenkelse, slik at det ikke kan utnyttes når saker skal behandles. Da det er forskjellig på hva mennesker mener er en krenkelse eller hva som krenker, ergo ikke lett si eksakt hva som er en krenkelse.*** Krav om 40 prosent representasjon av hvert kjønn – likestilling (forslag side 54 og 55)

**Fellesrådet var enstemmig enig om modell 1 i forslaget til departementet.*** Antallskrav ifht å kunne motta tilskudd fra staten (forslag side 64)

Det ble avstemming på dette punktet:**3 stykk** stemte for å holde minimumsantallet på minimum 50 medlemmer for å få støtte fra staten, slik som i dag. De mente dette for å kunne ta hensyn til små lokale menigheter som har lokalområdet som grunnenhet.**4 stykk** stemte for ø øke minstegrensen for å kunne motta støtte fra staten til minimum 100 medlemmer for å kunne motta støtte fra staten. Dette for å hindre misbruk av tros- og livssynstilskuddet.**På bakgrunn av avstemmingen forslår Bamble kirkelige fellesråd å øke minimumsantallet for å motta økonomisk støtte fra staten til 100 medlemmer*** Om lag prinsippet (forslag side 67)

**Fellesrådet var enstemmig enig i departementets forslag.*** Dobbelt medlemskap (forslag side 68 og 69)

**Fellesrådet var enstemmig enig i departementets forslag.*** Sletting av klagesaksdokumenter med personopplysninger (forslag side 72)

**Fellesrådet var enstemmig enig i departementets forslag.*** Regnskap fra tros- og livssynssamfunn bestående av flere underenheter (forslag side 75)

**Fellesrådet var enstemmig enig i departementets forslag.*** Dialog med tros- og livssynssamfunnene, hva tenker fellesrådet? (side 77)

**Bamble kirkelige fellesråd ønsker at det vil bli pålagt kommunene å innby alle tro- og livssynssamfunn til samtale en gang i året. Bakgrunnen for ønsker er to årsaker:**1. **Kommunen får mer forståelse for hva det enkelte tros- og livssynssamfunn står for, deres behov og hva de kan tilby innbyggerne i kommunen.**
2. **Samtidig vil de forskjellige tros- og livssynene få mer forståelse for hverandre, noe fellesrådet mener vil bidra til å støtte opp om det livssynsåpne samfunn.**
 |

**Sak 031/23 kostnadene for å legge ny løper i Langesund kirke oversteget med kr 9.000,-**

|  |
| --- |
| Når ny løper ble lagt i Langesund kirke, ble ikke monterings kostander tatt med i prisoverslaget leverandøren ga. Derfor har det kommet en merkostnad på kr 9.000,- for å få montert løperen.Kirkevergen foreslått å ta denne ekstra kostnaden fra disposisjonsfondet «overskudd fra tidligere år». |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått på møtet. |

*Vedtak:*

|  |
| --- |
| Enstemmig godkjent. |

**Sak 032/23 Utbedring og utskifting av belysning og lysstyring i Langesund kirke**

|  |
| --- |
| Søndag 03.09.2023 ble det konstatert varmegang og røyklukt fra det elektriske tavlerommet i Langesund kirke. Kjeldal elektro AS har konstatert at det er varmegang i komponenter som styrer lyset i kirken ved hjelp av varmesøkende kamera. Det er behov får å bytte lamper og styringssystem for hele kirkebygget.Pr nå er det viktigst å få byttet lamper og lys-styring i underetasjen i kirken. Ettersom Kjeldal Elektro AS, anbefaler oss å ikke ha anlegget tent der nede før skaden er utbedret.Pris for oppdateringen av første trinn foreligger ikke i skrivende stund, men vil foreligge når fellesrådsmøte går av stabelen.Kirkevergen foreslår å ta midler til å finansiere utbedringen av dette fra investeringsmillionen: «Bårehuset Langesund kirke kr 200.000,-»«Gulv underetasjen i Langesund kirke kr 100.000,-»«Nye stoler Langesund kirkerommet kr 100.000,-» |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
| Saken ble gjennomgått i møtet. |

*Vedtak:*

|  |
| --- |
| Enstemmig godkjent: Det kan brukes inntil kr 50.000,- på den nevnte utbedringen. Midlene tas fra de kr 100.000,- som er satt av til stoler i Langesund kirke i «Investeringsmillionen».  |

**Sak 033/23 Anleggelse av nytt gravplassgjerde på Eik gravlund oversteget med kr 20.000**

|  |
| --- |
| Endelig kostnad på etablering av nytt gravplassgjerde på Eik gravlund (der det har vært kulesteinsgjerde), er oversteget med kr 20.000,-Kirkevergen foreslår å ta denne merkostnaden tas fra disposisjonsfondet «Overskudd fra tidligere år»  |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått i møtet. |

*Vedtak:*

|  |
| --- |
| Enstemmig godkjent. |

For Bamble kirkelige fellesråd

Astrid Thomasberg

Sing. kirkeverge